Was ek darem nou opgewonde oor dié troue. Johanna is ‘n goeie maatjie (het haar in 2003 ontmoet) en so het ek vir Donovan ook leer ken, nie lank daarna nie. Hulle is van daardie vriende wat jy nie so baie sien nie, maar wanneer jy tyd kry om te kuier, gaan jy net aan waar jy verlede keer opgehou het! Dan gesels ons vir ure lank, kyk foto’s, lag saam oor interssante dinge wat mens deurmaak, speel met die kat, eet te veel…en dit alles terwyl Donovan ons vermaak met sy bree algemene kennis of die mooi klanke van sy trek-klavier.
Ek het nou al so baie sinne begin om oor hulle troue te skryf, maar ek weet nie of ek moet praat oor hoe opgewonde hulle is oor hulle huwelik, die mooi detail, die ontspanne saam-kuier, hoe mooi die 2 vir my gelyk het nie of hoe perfek die weer saam gespeel het nie.
Wow, Lizelle. Jy het regtig mooi fotos geneem. Love die eerste foto! En Johanna jy het pragtig gelyk. Dit was lekker om vir jou familie weer te sien na al die jare. Alles van die beste vir julle nuwe lewe saam.